बेगमगंज|तेज हवा चलने से अनियंत्रित होकर मंगलवार को दो बाइकें आपस में टकरा गईं। दुर्घटना में दो लोग घायल हुए हैं। जिन्हें प्राथमिक उपचार के बाद सागर रेफर किया गया है। जानकारी के अनुसार गौर झामर निवासी रतन सिंह 32 वर्ष अपनी बाइक से बेगमगंज आ रहे थे कि सुल्तानगंज रोड पर सेमरी नदी के पास धूल भरी आंधी चलने से उनकी बाइक विपरीत दिशा से आ रहे ग्यारसपुर निवासी जसवंत सिंह 28 वर्ष की बाइक से टकरा गई। दोनों बुरी तरह घायल हो गए। तभी वहां से गुजर रहे अजहर पटेल ने अपनी जीप से दोनों घायलों को बेगमगंज पहुंचाया। जहां से प्राथमिक उपचार के बाद उन्हें सागर रेफर कर दिया है।